Document ID: /roh_data/filtered/fineweb-2-filterrobots_roh.jsonl.gz/72536

Divers rapports illas medias quintan cha la protecziun civila vegna redotta massivamaing, i’s discuorra da 40 pertschient. Quist proget saja üna part da la revisiun planisada da la ledscha federala reguard la protecziun da la populaziun e la protecziun civila.
Quista reducziun massiva dal persunal, impustüt las consequenzas illas valladas dal Grischun dal süd es tenor la PLD.Ils Liberals Grischun ün proget sainza respunsabiltà chi fa pissers. Ella s’ingascherà per il mantegnimaint d’üna protecziun civila cumpetenta e drizzad’oura sün temps plü lungs, cur cha la ledscha gnarà discussa aint illas chambras federalas.
Chantuns sco’l Grischun han dabsögn da mezs e da persunal per gnir a bröch cun catastrofas e situaziuns extraordinarias, par exaimpel cur chi’s tratta da cumbatter consequenzas dal müdamaint da clima. La PLD.Ils Liberals Grischun sta aint per organisaziuns da milizia fermas chi garantischan la sgürezza dal pajais e sia populaziun. L’armada, la protecziun civila ed ils pumpiers han dabsögn da persunal ingaschà e bain fuormà per a favur da la populaziun in ün cas extraordinari. La PLD.Grischun sperescha cha’l proget nu dvainta realtà, ma vegna amo adattà.
Silvio Zuccolini, chef da pressa